**Moartea și puterile ei limitate**

*Blacks*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Moarte, tu n-ai nicio vină

găsit-ai un suflet vacant,

candid rezervor de lumină

pe care l-ai luat " en passant".

În drumul spre-a ta nemurire

înșiri panoplii de trecut

să prindă tot omul de știre

că ești un război nevăzut.

Puterea îți este o teamă

ce omul o are-n simțiri

că veșnica dare de seamă

îi fi-va calvar în trăiri.

Pe drumul cernut de-a ta vrajă

o sete te prinde ciudat.

Distrugi a destinului cajă

să bei un trecut nepătat.

Sa-mi bei, de voiești, tot trecutul

paharnic îți sunt, negreșit.

Nevoia să simt nevăzutul

mă-ndeamnă s-accept un sfârșit.

N-oi duce o luptă cu tine

păstrând al meu trup prea bolnav,

ce astăzi nu poate susține

al gândului falnic năstav.

Vei prinde în mrejele tale

bordeiul clădit de-al meu trup,

Dar nu-ți ridica osanale

că boala îți fi-va otcup.

Vei lua doar puteri pe sfârșite,

un ultim și tainic oftat,

Dar, colo-n final, vei admite

că tot ce-am creat ți-a scăpat.

Nu-i moartea suprema satară

ce omul o-nfruntă în bloc,

Iar gîndul și mintea sprințară

la trup nu se prind în breloc.

Zidite rămân în cuvinte,

în tot ce-i clădit spre etern,

cetăți de aduceri aminte

la tot ce am fost și suntem.

Îți dau, Moarte, astăzi, doar trupul

drept bir pentru tot ce-am creat.

Te-ntâmpin cu-al gândului scrupul

că tot ce-am dorit am aflat.

Sunt gata să-nchin azi paharul

cucutei să-i dau șezământ,

Dar tu vei simți crud amnarul

ce dăinuie peste mormânt.

În frig ți-ai găsit întrupare

și trupu-mi cedează pe veci,

dar nu vei putea cu-a ta stare

să strigi către viață: ”HARECI!”